ΓΡΑΠΤΗ ΕΡΩΤΗΣΗ E-3368/02

υποβολή: Olivier Dupuis (NI) προς την Επιτροπή

(27 Νοεμβρίου 2002)

Θέμα: Φύση της βοήθειας που παρέχεται στο Λάος

Η Ευρωπαϊκή Επιτροπή χορήγησε πρόσφατα ανθρωπιστική βοήθεια 730 000 ευρώ στη Λαϊκή Δημοκρατία του Λάος για τους ευάλωτους πληθυσμούς που έχουνποχρεωθεί να μετακινηθούν και τα πιθανά θύματα των πολιτικών επανεγκατάστασης (βελτίωση των δικτύων ύδρευσης και αποχέτευσης, κατασκευή οδών πρόσβασης, διανομή στοιχειώδουςγειονομικούλικού και ευαισθητοποίηση όσον αφορά το πρόβλημα των ναρκών). Ένας από τους λανθάνοντες στόχους είναι η βελτίωση της πρόσβασης των εθνοτικών μειονοτήτων σε μιαποφερτή ζωή ως εναλλακτική λύση στην επανεγκατάσταση.

Δεν θεωρεί η Επιτροπή ότι τα σχέδια αυτά έχουν όλα τα χαρακτηριστικά των σχεδίων που εντάσσονται στην κατηγορία των σχεδίων συνεργασίας και ότι χορηγώντας αυτή τη νέα βοήθεια ως ανθρωπιστική βοήθεια απλώς ενισχύει κατά τρόπο άδηλο τα παρασιτικά (και αντιδημοκρατικά) χαρακτηριστικά της ιθύνουσας τάξης του Λάος· Έχει επίγνωση η Επιτροπή ότι η πλήρης αποτυχία των οικονομικών μεταρρυθμίσεων που εγκαινιάστηκαν διστακτικά από τις αρχές του Λάος στο τέλος της δεκαετίας του '80, αποτυχία που κατά μέγα μέρος οφείλεται στην απουσία πολιτικών μεταρρυθμίσεων, οδήγησε τις αρχές της Βιεντιάνε στην ανάπτυξη μιας πραγματικής πολιτικής διεθνούς επαιτείας· Έχει επίγνωση η Επιτροπή ότι η γενναιοφροσύνη (και η τύφλωση) με την οποία η Ένωση και ορισμένα κράτη μέλη ανταποκρίνονται στην πολιτική αυτή απλώς επιδεινώνει τα δεινά από τα οποίαποφέρει ο πληθυσμός του Λάος και απομακρύνει κάθε προοπτική εκδημοκρατισμού της χώρας·

Απάντηση του κ. Nielson εξ ονόματος της Επιτροπής

(20 Ιανουαρίου 2003)

Σύμφωνα με τον κανονισμό (ΕΚ) αριθ. 1257/96 του Συμβουλίου της 20ής Ιουνίου 1996 σχετικά με την ανθρωπιστική βοήθεια(1), η Επιτροπή χορηγεί βοήθεια σε πληθυσμούς που βρίσκονται σε κατάσταση ανάγκης και που δικαιούνται να λάβουν διεθνή ανθρωπιστική βοήθεια, εφόσον οι αρχές της χώρας τους δεν είναι σε θέση να τους βοηθήσουν αποτελεσματικά. Αυτή είναι και η περίπτωση των πληθυσμών που είναι δικαιούχοι έργων τα οποία χρηματοδοτούνται στο πλαίσιο της απόφασης ECHO/LAO/210/2002/02000.

Τα έργα αυτάλοποιούνται απευθείας από μη κυβερνητικές οργανώσεις (ΜΚΟ)-εταίρους της ECHO (Υπηρεσία Ανθρωπιστικής Βοήθειας) καθώς και από οργανώσεις του ΟΗΕ και, συνεπώς, σε καμία περίπτωση δεν αποτελούν χρηματοδοτική βοήθεια προς την κυβέρνηση του Λάος. Πρόκειται για δράσεις που αποσκοπούν στη βελτίωση των δυσχερέστατων συνθηκών διαβίωσης των πλέον ευάλωτων πληθυσμιακών ομάδων του Λάος, και ιδίως των εθνοτικών μειονοτήτων που γίνονται συχνά θύματα αναγκαστικών μετακινήσεων.

Για ορισμένους δικαιούχους, αυτό σημαίνει ανεφοδιασμό σε πόσιμο νερό και βελτίωση των συνθηκώνγιεινής, ενώ για άλλους σημαίνει είτε πρόσβαση σεπηρεσίες πρωτοβάθμιας περίθαλψης και στην εκπαίδευση είτε βελτίωση της επισιτιστικής τους ασφάλειας. Σχετική εκστρατεία ευαισθητοποίησης των τοπικών πληθυσμών στα Μη Εκραγέντα Βλήματα διεξάγεται με σκοπό τηνποστήριξη ενός έργου στον τομέα της επισιτιστικής ασφάλειας.

Οι αποφάσεις της Επιτροπής στον τομέα της ανθρωπιστικής βοήθειας λαμβάνονται κατά τρόπο αμερόληπτο και αποκλειστικά με γνώμονα τις ανάγκες και το συμφέρον των θυμάτων. Εξάλλου, η παρουσία ανθρωπιστικών φορέων στο Λάος αποτελεί ιδιαίτερα θετικό παράγοντα στο πλαίσιο των διαπραγματεύσεων μεταξύ των τοπικών αρχών και των εν λόγω πληθυσμών.

Όσον αφορά τη στάση των αρχών της Βιεντιάνε έναντι της διεθνούς βοήθειας, η Επιτροπή μεριμνά ιδιαίτερα προκειμένου η βοήθεια την οποία παρέχει στο πλαίσιο της αναπτυξιακής συνεργασίας να καταπολεμά αποτελεσματικά τη φτώχεια, χωρίς αυτό να σημαίνει ότιποκαθιστά τις εθνικές αρχές. Άλλωστε, με αυτό το πνεύμα η Επιτροπή προέβη σε αξιολόγηση των οικονομικών και πολιτικών εξελίξεων στη Λαϊκή Δημοκρατία (ΛΔ) του Λάος καθώς και σε αξιολόγηση του είδους της βοήθειας που χορηγεί η Κοινότητα στη χώρα αυτή. Τα αποτελέσματα και οι συστάσεις της εν λόγω αξιολόγησης περιλαμβάνονται στο σχετικό Έγγραφο Στρατηγικής για τη ΛΔ του Λάος, που εγκρίθηκε το 2002.

Θα πρέπει ναπενθυμίσουμε ότι το Λάος είναι η φτωχότερη χώρα της Νοτιοανατολικής Ασίας, με ΑΕγχΠ μόνο 350 δολάρια ΗΠΑ ανά κάτοικο και στην οποία το 30 % του πληθυσμού ζει με λιγότερο από ένα δολ. ΗΠΑ ημερησίως. Ως εκ τούτου, τα αναπτυξιακά προγράμματα

της Επιτροπής και των κρατών μελών εστιάζονται στις πλέον ευάλωτες πληθυσμιακές ομάδες. Η ανάπτυξη τηςπαίθρου, ηγεία και η βασική εκπαίδευση αποτελούν τους κύριους τομείς παρεμβάσεων. Στο πλαίσιο αυτό, ιδιαίτερη προσοχή δίδεται στα ανθρώπινα δικαιώματα και στις δράσεις χρηστής διακυβέρνησης.

Κατά συνέπεια, η Επιτροπή ακολουθεί μια συνεκτική πολιτική για έναν εποικοδομητικό πολιτικό διάλογο με την κυβέρνηση του Λάος, σε συνδυασμό με μια συνεχή στήριξη του πληθυσμού του Λάος, αφενός, μέσω των προγραμμάτων αναπτυξιακής βοήθειας της Κοινότητας, τα οποία σκοπό έχουν να στηρίξουν και να επισπεύσουν τη διαδικασία εκδημοκρατισμού της χώρας και, αφετέρου, μέσω προγραμμάτων ανθρωπιστικής βοήθειας τα οποία, σύμφωνα με τις διεθνείς ανθρωπιστικές αρχές, προσφέρουν βοήθεια στους πλέον ευάλωτους πληθυσμούς, οι οποίοι γίνονται θύματα αναγκαστικών μετακινήσεων.

(1) ΕΕ L 163 της 2.7.1996.